b'\n_START_ARTICLE_\n1998 m. Talino zoninis turnyras\n_START_PARAGRAPH_\n1998 m. Talino zoninis turnyras \xe2\x80\x93 tai FIDE atrankos var\xc5\xbeybos. Geriausiai var\xc5\xbeybose pasirod\xc4\x99 trys dalyviai \xc4\xafgijo teis\xc4\x99 \xc5\xbeaisti - 1999 m. FIDE pasaulio \xc5\xa1achmat\xc5\xb3 \xc4\x8dempionate.\n_START_SECTION_\nDalyvi\xc5\xb3 atranka\n_START_PARAGRAPH_\nTurnyre dalyvavo \xc5\xa1achmatininkai i\xc5\xa1 Baltijos \xc5\xa1ali\xc5\xb3: keturi Estijos, penki Latvijos bei penki Lietuvos \xc5\xbeaid\xc4\x97jai.\n_START_SECTION_\nPo 4-i\xc5\xb3 rat\xc5\xb3\n_START_PARAGRAPH_\nVienintel\xc4\x97je 4-ojo rato rezultatyvioje partijoje A. Veingoldas nugal\xc4\x97jo D. Fridman\xc4\x85. Likusios partijos: tarp A. Kveinio ir D. Zagorskio, T. S\xc4\x97jemano ir E. Rozentalio, M. Krakopo ir J. Elhvesto, O. Krivonosovo ir R. Berzin\xc5\xa1o, V. Sakalausko ir V. \xc5\xbduravliovo bei M. Ry\xc4\x8dagovo ir \xc5\xa0. \xc5\xa0ulskio baig\xc4\x97si taikiai._NEWLINE_Po ketvirtojo rato \xc5\xa0.\xc5\xa0ulskis (Lietuva)  toliau i\xc5\xa1liko turnyro lyderiu \xe2\x80\x93 3 ta\xc5\xa1kai i\xc5\xa1 4 galim\xc5\xb3. 2-3 vietose: R. Krakopas (Latvija) ir M. Ry\xc4\x8dagovas (Estija) \xe2\x80\x93 po 2,5 ta\xc5\xa1ko. _NEWLINE_Toliau sek\xc4\x97 grup\xc4\x97 dalyvi\xc5\xb3, surinkusi\xc5\xb3 po 2 ta\xc5\xa1kus, tai:  A. Kveinys, D. Zagorskis, E. Rozentalis, D. Fridmanas, R. Berzin\xc5\xa1as, O. Krivonosovas, J. Ehlvestas.\n_START_SECTION_\nPo 6-i\xc5\xb3 rat\xc5\xb3\n_START_PARAGRAPH_\n\xc5\xa0e\xc5\xa1tojo rato rezultatai:  Aloysas Kveinys - Tarvo S\xc4\x97jemanas 0,5:0,5, Maris Krakopas - Darius Zagorskis 1:0, Olegas Krivonosovas - Eduardas Rozentalis 0,5:0,5, Vaidas Sakalauskas - Rolandas Berzin\xc5\xa1as 0:1, Michailas Ry\xc4\x8dagovas - Danielius Fridmanas 0,5:0,5, \xc5\xa0ar\xc5\xabnas \xc5\xa0ulskis \xe2\x80\x93 Valerijus \xc5\xbduravliovas 0,5:0,5._NEWLINE_Po \xc5\xa1e\xc5\xa1i\xc5\xb3 rat\xc5\xb3 pirmavo penki \xc5\xbeaid\xc4\x97jai, surink\xc4\x99 po 3,5 ta\xc5\xa1ko, tai: M. Ry\xc4\x8dagovas, \xc5\xa0. \xc5\xa0ulskis, E. Rozentalis, M. Krakopas ir A. Kveinys. _NEWLINE_Pusta\xc5\xa1kiu buvo atsilik\xc4\x99 dar penki: D. Fridmanas, R. Berzin\xc5\xa1as, J. Ehlvestas, O. Krivonosovas bei A. Veingoldas.\n_START_SECTION_\nPo 8-i\xc5\xb3 rat\xc5\xb3\n_START_PARAGRAPH_\nA\xc5\xa1tuntajame rate D. Fridmanas, baltosiomis fig\xc5\xabromis \xc4\xafveik\xc4\x99s V. \xc5\xbduravliov\xc4\x85, tapo vienvald\xc5\xbeiu turnyro lyderiu, o T. S\xc4\x97jemanas, \xc4\xafveikdamas  O. Krivonosov\xc4\x85, i\xc5\xa1sikovoja \xc5\xa1iame turnyre pirm\xc4\x85 pergal\xc4\x99. S\xc4\x97kmingai \xc5\xbeaid\xc4\x97 ir \xc5\xa0. \xc5\xa0ulskis, nugal\xc4\x97j\xc4\x99s  R. Berzin\xc5\xa1\xc4\x85. _NEWLINE_Kitos partijos: A.Kveinys \xe2\x80\x93 M. Krakopas, A. Veingoldas \xe2\x80\x93 D. Zagorskis, V. Sakalauskas \xe2\x80\x93 E. Rozentalis, M. Ry\xc4\x8dagovas \xe2\x80\x93 J. Ehlvestas baig\xc4\x97si lygiosiomis._NEWLINE_Po 8- rato pirmoje turnyrin\xc4\x97s lentel\xc4\x97s  vietoje buvo - D. Fridmanas \xe2\x80\x93 5 ta\xc5\xa1kai.  J.Ehlvestas, M. Ry\xc4\x8dagovas, A. Veingoldas, M.Krakopas ir \xc5\xa0. \xc5\xa0ulskis tur\xc4\x97jo  po 4.5, o T. S\xc4\x97jemanas, E. Rozentalis bei A. Kveinys, buvo surink\xc4\x99 po 4 ta\xc5\xa1kus.\n_START_SECTION_\nPo 10-ies rat\xc5\xb3\n_START_PARAGRAPH_\nDe\xc5\xa1imtajame rate \xc5\xa1e\xc5\xa1ios i\xc5\xa1 septyni\xc5\xb3 partij\xc5\xb3 baig\xc4\x97si rezultatyviai. Laim\xc4\x97jo est\xc5\xb3 \xc5\xa1achmatininkai J. Ehlvestas ir Tarvas S\xc4\x97jemanas, \xc5\xbeaisdami juodosiomis fig\xc5\xabromis,  atitinkamai prie\xc5\xa1 O. \xc5\xbduravliov\xc4\x85 ir V. Sakalausk\xc4\x85. Dviej\xc5\xb3 Lietuvos didmeistri\xc5\xb3 -  E. Rozentalio ir \xc5\xa0. \xc5\xa0ulskio dvikov\xc4\x85 laim\xc4\x97jo pirmasis. _NEWLINE_Kit\xc5\xb3 susitikim\xc5\xb3 rezultatai: A. Veingoldas \xe2\x80\x93 M. Krakopas 0:1, M. Ry\xc4\x8dagovas \xe2\x80\x93 D. Zagorskis 0,5:0,5, A.  Kveinys - O. Krivonosovas 1:0 bei D. Fridmanas \xe2\x80\x93 R. Berzin\xc5\xa1as 1:0._NEWLINE_Po 10 rato vienvald\xc5\xbeiu lyderiu ir toliau liko Danielius Fridmanas \xe2\x80\x93 7 ta\xc5\xa1kai. Po jo sek\xc4\x97: Janas Ehlvestas bei Eduardas Rozentalis \xe2\x80\x93 po 6,5 ta\xc5\xa1ko, Tarvas S\xc4\x97jemanas ir Maris Krakopas tur\xc4\x97jo po 6, Aleksandras Veingoldas bei Michailas Ry\xc4\x8dagovas - po 5,5 ta\xc5\xa1ko.\n_START_SECTION_\n12-as ratas\n_START_PARAGRAPH_\nPrie\xc5\xa1paskutiniame  rate estas Janas Ehlvestas, \xc5\xbeaid\xc4\x99s juodosiomis fig\xc5\xabromis, tuoj po debiuto, \xc4\xafgijo persvar\xc4\x85 ir nugal\xc4\x97jo latv\xc4\xaf Roland\xc4\x85 Berzin\xc5\xa1\xc4\x85. Tarvas S\xc4\x97jemanas, su\xc5\xbeaid\xc4\x99s gra\xc5\xbei\xc4\x85 partij\xc4\x85 prie\xc5\xa1 Lietuvos didmeistr\xc4\xaf \xc5\xa0ar\xc5\xabn\xc4\x85 \xc5\xa0ulsk\xc4\xaf, laim\xc4\x97jo jam svarb\xc5\xb3 ta\xc5\xa1k\xc4\x85. Vaidas Sakalauskas \xc4\xafveik\xc4\x97 Oleg\xc4\x85 Krivonosov\xc4\x85. _NEWLINE_Buv\xc4\x99s turnyro lyderis  Danielius Fridmanas su Eduardu Rozentaliu u\xc5\xbefiksavo greitas lygiasias. Kiti du taik\xc5\xabs rezultatai: A. Kveinio su A. Veingoldo ir M. Ry\xc4\x8dagovo su M. Krakopu buvo u\xc5\xbefiksuoti po kur kas ilgesnio \xc5\xbeaidimo._NEWLINE_Prie\xc5\xa1 paskutin\xc4\xaf rat\xc4\x85 dalyviai turnyrin\xc4\x97s lentel\xc4\x97s priekyje buvo i\xc5\xa1sid\xc4\x97st\xc4\x99:_NEWLINE_1-2. J. Ehlvestas ir D. Fridmanas (po 7,5 t\xc5\xa1k.), 3-4. T. S\xc4\x97jemanas ir E. Rozentalis (po 7), 5. M. Krakopsas (6,5), 6-8. A. Veingoldas, M.  Ry\xc4\x8dagovas ir A. Kveinys (po 6).\n_START_SECTION_\nPaskutinis ratas\n_START_PARAGRAPH_\nPaskutiniame rate  Janas Ehlvestas \xc4\xafveik\xc4\x97 Lietuvos didmeistr\xc4\xaf Aloyz\xc4\x85 Kvein\xc4\xaf ir surink\xc4\x99s 8,5 ta\xc5\xa1ko, u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85. Po to, Danielius Fridmanas, su\xc5\xbeaid\xc4\x99s lygiosiomis su D. Zagorskiu ir  Eduardas Rozentalis, laim\xc4\x97j\xc4\x99s prie\xc5\xa1 Roland\xc4\x85 Berzin\xc5\xa1\xc4\x85, surinko po 8 ta\xc5\xa1kus ir pasidalijo 2-3 vietas._NEWLINE_Patekti \xc4\xaf baigiam\xc4\x85j\xc4\xaf pasaulio \xc4\x8dempionato etap\xc4\x85 band\xc4\x97 ir Estijos \xc5\xa1achmatininkas Tarvas S\xc4\x97jemanas, \xc5\xbeaid\xc4\x99s su Valerijumi \xc5\xbduravliovu, kadangi, pergal\xc4\x97s atveju, b\xc5\xabt\xc5\xb3 kartu su E. Rozentaliu, patek\xc4\x99s tarp trij\xc5\xb3 geriausi\xc5\xb3 turnyro \xc5\xbeaid\xc4\x97j\xc5\xb3. Ta\xc4\x8diau to jam padaryti nepavyko \xe2\x80\x93 partija pasibaig\xc4\x97 lygiosiomis._NEWLINE_Kitos 13-to rato partijos: \xc5\xa0ar\xc5\xabnas \xc5\xa0ulskis juodosiomis fig\xc5\xabromis  \xc4\xafveik\xc4\x97 Mar\xc4\xaf Krakop\xc4\x85, o  Aleksandro Veingoldo su Vaidu Sakalausku bei Olego Krivonosovo su Mychailu Ry\xc4\x8dagovu partijos baig\xc4\x97si lygiosiomis.\n_START_SECTION_\nRezultatai\n_START_PARAGRAPH_\nTurnyrui pasibaigus, lentel\xc4\x97s priekyje - est\xc5\xb3 didmeistris Janas Ehlvestas (8,5 ta\xc5\xa1ko i\xc5\xa1 13-kos galim\xc5\xb3), antr\xc4\x85j\xc4\x85 - tre\xc4\x8di\xc4\x85j\xc4\x85 vietas  pasidalijo Lietuvos didmeistris Eduardas Rozentalis ir Latvijos, tuo metu dar tarptautinis meistras, Danielius Fridmanas (po 8 t\xc5\xa1k.).  Visi trys prizininkai pateko \xc4\xaf 1999 m. FIDE pasaulio \xc4\x8dempionat\xc4\x85.'